L-Ewwel Parti 'Dedika lill-bdiewa kollha Siġġiwin kemm dawk li b'ħidmithom għadhom sal-lum jipprovdulna x'nieklu kif ukoll lill-oħrajn li telqu x-xogħol tagħhom minħabba li kibru fl-għomor jew li ħallewna għal dejjem Il-biedja hija s-sengħa l-aktar qadima li beda jaħdem il-bniedem. Il-bidwi kien jaħdem l-art b'idejh. Ma kienx hawn il- u Hi hawn illum. Aktar 'il quddiem beda jivvinta għodod biex ikun jista' jaħdem aktar u aħjar l-art bis- sengħa, għax beda jinduna li aktar kemm taħdem l-art jirnexxilek tkabbar l-uċuħ ta' l-art, u l-art issir aktar għammiela. Il-bidwi beda jqassam ix-xogħol tal-ħdim ta' l-art skond l-istaġun li jkun u jagħmel kollox f'ħinu u f'waqtu, u kont tisimgħu jgħid li l-art kemm taħdimha tagħtik, u li bl-art ma tidħakx. Infatti l-bidwi dejjem kien igħid li 'r-raba' jrabbi, għalhekk jissejjaħ hekk'. Il-ħidma ta' l-art kienet issir bl-għażiq, billi kienu jqabbdu madwar minn sitta sa tmien irġiel u nisa biz-zpapen li ġener- alment kienu jkunu mikrija u jqallbu l-ħamrija bħal bank fejn bank u bejn kull bank ikun hemm il-kanal li kienu jgħidulu t-talja u ġo fiha 7 kienu jixħtu d-demel. Il-ħidma ta' l-art issir bil-ħart tal-moħriet li kien ikun miġbud minn xi annimal bħal baqra Maltija, gendus, għoġiela, ħmir, bgħula eċċ. Dawn kienu jiġu mħaddma biex jiġbdu l-moħriet warajhom u jqassu l-art f'kanali biex dawn iżommu l-ilma tax-xita. Il-ħart isir għall-ħdim ta' l-art, u biex jinqered il-ħaxix ħażin, u titqalleb il-ħamrija. L-art li jkun fiha ħafna ħaxix ħażin ma tagħtix uċuħ kotrana. Mill-gwerra 'l hawn f'Malta ġew introdotti l- muturi tal-ħart bis-sikka (Tractors). Din is-sikka tal-mutur jirnexxilha taqleb il-ħamrija mill-fond u ġġib fil-wiċċ dik il-ħamrija li kienet ilha stagnata safejn kien jasal il-moħriet. Mela l-qofol kollu għal ħdim l-art il-bidwijrid jaħdem l-art sewwa billi jaħrat, jagħżaq, u jdemmel, jekk ma jaħdimx sewwa ma jkollux frott tajjeb. Għodod tal-Biedja Il-Bidwi kien juża numru kbir ta' għodod, kollha skond il-ħtieġa ta' l-istaġun. Ħafna minn dawn l-għodod il-lum m'għadhomx jintużaw, fil-waqt li oħrajn l-anqas għadhom jissemmew, Fosthom ta' min isemmi: Il-Ballata — Hija magħmula minn biċċa travu tal-injam maqtugħ f'għamla ta' nofs ċirku daqs bejn wieħed u ieħor ta' 15-il pulzier wisa', u tul 8 pulzieri. Għandha l-bejta fejn jidħol il-mar- loċċ. Il-biwi kien jużaha fuq il-qiegħa, wara li jkun bexxa bl-ilma, u tefa' t-trab ta' l-andar, billi jibda jballat l-art tal-qiegħa, biex toqgħod u ma tinqasamx. Il-Benniena — Din il-benniena kienet tkun ta' l- ixkejjer jew tal-luna. Żewġ kwalitajiet ta' ben- nieni kellhom. Il-benniena kienet tkun imdendla taħt ix-xatba tal-karettun. Ta' quddiem kienet tkun mimduda u miftuqa mill-wisa' tagħha. Kienu jdaħħlu marloċċ ta' mgħażqa minn tulu, u jtaqqbu toqba fir-rokna taż-żewġt itruf ta' fuq l-ixkora biex jorbtuhom flimkien max-xatba tal- karettun. Il-benniena l-oħra kienet tkun tal- luna, jew xkora miftuqa kollha u kienu jorbtu l- erbat itruf max-xatba tal-karettn. Din kienet tkun marbuta tajjeb ħafna. Il-benniena ta' l- ewwel kien jużaha l-aktar biex ipoġġi xi affarijiet, bħal imnieġel, sflask, xi bixkilla bl-ikel ta' matul il-ġurnata eċċ, Ta' l-aħħar kien jużaha meta ma' jkunux jistgħu joqogħdu rekbin fuq il-karettun. L-iben isuq il-bhima u l-missier jidħol ġol- benniena. Il-Bettija jew Mastella — tkun tonda u ta' l- injam, biċ-ċrieki tal-ħadid. Kienet tesa' madwar 12-il landa ta' l-4 galluni. Ġurnata qabel ma l- bidwi kien se jużaha, kien imur il-kalkara tal-ġir bil-karettun, u minn hemmhekk jixtri l-ġebel tal-ġir. Kif jasal ir-razzett kien jitfgħu bil-bramel tax-xaħam, u jbixxu bl-ilma b'idu, biex iniddieh, u wara kien jifgah bl-ixkejjer biex jinħall. Kell- hom għarbiel tar-ram, kien ikun bħal xibka biex isaffi l-ġir għal ġol-bettija. Kien jitfa' l-kupru u l- ġir fil-bettija, ilma kien jitfa bil-qies. Kieniħawwdu bil-marloċċ ta' xi mgħażqa. Kienu jixtru bħal biċċa żigarella tonda tal-karti, kien jaqta' biċċa minnha u jbillha fil-bettija, jekk il-karta tiġi roża kienet tfisser li t-taħlita ġiet tajba, jekk le kien ikollu jara kif jagħmel biex it-taħlita tiġi tajba. Fuq il-bettija kien jagħmel injama wiesgħa kemm toqgħod il-pompa tal-bexx, biex jerfa' minn fuqha, wkoll biex jekk jaqa' mit-taħlita jiġi fil-bettija. Biex jerfgħu mill-bettija kellhom bħal skartoċċ tar-ram, bil-widna biex jixħtu t-taħlita tal-ġir u tal-kupru fil-pompa tal-bexx, u wara kien imur biex ibixx il-patata. Fis-Sajfil-bidwi kien ixarrab bl-ilma l-bettija biex ma tinqasamx, u dejjem kien jerfagħha fl- umdu, ċ-ċrieki tal-ħadid kien jieħu ħsiebhom billi jagħtihom passata żebgħa. (tkompli)